armvectores/hy_wikipedia_2023 huggingface dataset:
Սպանությունների մասին նամակների դատավարություն

Սպանությունների մասին նամակների դատավարություն (իսլ.՝ Morðbréfamálið), 16-րդ դարի վերջին Իսլանդիայում տեղի ունեցած աղմուկ հանած և երկարատև դատավարություն։


== Պատմություն ==
Դատավարության կենտրոնում չորս նամակներ են եղել, որոնք ներկայացվել են 1590 թվականին և վերագրվել են վաղուց մահացած Յոուն Սիգմունդսոնին՝ որպես նրա կողմից մի քանի սպանությունների կատարման ապացույցներ։ Նամակները պետք է լրացուցիչ հիմնավորում դառնային այն բանի համար, որ Յոունի հետնորդները չկարողանան որևէ պահանջ ներկայացնել նրա ունեցվածքի նկատմամբ, որը դարասկզբին վերցվել էր դատարանով (պաշտոնապես եկեղեցու տասանորդը չվճարելու համար) եպիսկոպոս Գոթսկաուլկ Նիկուլաուսոնի կողմից։ Այդ դատական գործընթացում Յոունի և նրա կնոջ ամուսնությունն անվավեր է ճանաչվել՝ նրանց միջև ազգակցության անթույլատրելի աստիճանի պատճառով (իսլ.՝ fjórmenningar, երբ ամուսիններն ընդհանուր նախապապ կամ նախատատ ունեն), և այդ պատճառով էլ նրանց երեխաները անօրինական են հայտարարվել։
Իսլանդիայում ռեֆորմացիայից հետո եկեղեցական գույքի մեծ մասը, որին ոչ ոք չէր կարող հավակնել, դարձել էր Դանիայի թագավորի սեփականությունը (քանի որ Իսլանդիան այն ժամանակ Դանիայի կազմում էր), սակայն նրանց, ովքեր կարող էին ապացուցել եկեղեցու կողմից խլված գույքի նկատմամբ իրենց իրավունքները, թույլատրվում էր հայց ներկայացնել։ Դրանից օգտվել է Յոուն Սիգմունդսոնի թոռը՝ ապագա եպիսկոպոս Գուդբրանդուր Տորլակսոնը, որը նույնիսկ իր մոր օրհնությունն է ստացել պապի ունեցվածքը վերադարձնելու համար, որի մի մասն այն ժամանակ պատկանում էին Գոթսկաուլկի ժառանգներ՝ Օուլավյուր Յոունսոնին և նրա դուստրը՝ Հյուդրունար Օուլավսդոություրին։ 
Սկզբում Գուդբրանդուրը հաջողել է այս գործում, մինչև 1571 թվականը կարողանալով ձեռք բերել քսան ֆերմա, սակայն 1590 թվականին, երբ Գուդբրանդուրը ծրագրում էր ապացուցել Հոլս և Բեսասթադ տնտեսությունների նկատմամբ իր իրավունքների օրինականությունը, ալտինգին ներկայացվեցին չորս նամակներ, որոնցում կային ոչ միայն Նիկուլաուսոնի՝ Սիգմյունդսոնի հանդեպ կասկածների հիմնավորվածության ապացույցներ, այլև վերջինիս իբր վայրագ սպանությունների մասին տեղեկություններ, որոնք ստվեր էին գցում նրա ողջ հարստությունն ունենալու օրինականության վրա։ Գուդբրանդուրն ի պատասխան նրանց՝ երեք, այսպես կոչված, «նամակների մասին բրոշյուրներ» է թողարկել (1592, 1594 և 1608 թվականներին), որոնցում ամեն կերպ փորձել է ապացուցել նրանց կեղծ լինելը և զրպարտության մեջ է մեղադրել գործը վարող փաստաբան Յոուն Յոունսոնին։ 1606 թվականին վերջինիս մահից հետո նա շարունակել է հարձակումները իր իրավահաջորդի՝ Յոուն Սիգյուրդսոնի վրա, որին 1611 թվականին հրապարակայնորեն մեղադրել է շնության մեջ։
Դատավարության մասին լուրը հասել է Դանիայի թագավորին, և Գուդբրանդուրը 1620 թվականին մեկ տարով հեռացվել է պաշտոնից և զրպարտության համար դատապարտվել է հազար ռիկիսդալիրի չափով տուգանքի, ինչը նրան չի խանգարել 1624 թվականին հողի նկատմամբ իրավունքի հասնելու վերջին (ավարտված անհաջողությամբ) փորձը ձեռնարկելու համար։ Գուդբրանդուրին հաջողվել է ոչնչացնել տպագրված «նամակների մասին բրոշյուրների» մեծ մասը, և ներկայումս պահպանվել են դրանց ընդամենը մի քանի օրինակ։


== Ծանոթագրություններ ==


== Մատենագրություն ==
Einar Arnórsson, «Gottskálk biskup Nikulásson og Jón lögmaður Sigmundsson», Safn til sögu Íslands, 2, Reykjavík, Hið íslenzka bókmenntafélag, 1953: s. 1-264.
Բա Նդաու

Բա Նդաու (ֆր.՝ Bah N'Daw; օգոստոսի 23, 1950(1950-08-23), San, French Sudan), մալիացի պետական և քաղաքական գործիչ, Մալիի ժամանակավոր նախագահ (2020-2021)։


== Կենսագրություն ==
Ավարտելով բակալավրիատը՝ 1973 թվականի հունիսի 1-ին կամավոր ներկայացել է զինվորական ծառայության և ընդունվել Կուլիկորոյի համաբանակային ռազմական դպրոց, ապա Խորհրդային Միությունում անցել է ուղղաթիռի օդաչուի պատրաստման դասընթաց։ 1976 թվականի մարտին Նդաուն սկսել է ծառայել Մալիի ռազմաօդային ուժերում, որոշ ժամանակ զբաղեցրել Է նախագահ Մուսա Տրաորեի ադյուտանտի պաշտոնը։ 1994 թվականին ավարտել է Փարիզի համազորային պաշտպանության համալասարանը (CID)։ Եղել է ռազմաօդային ուժերի գլխավոր շտաբի պետ, ազգային գվարդիայի գլխավոր շտաբի պետի օգնական։ 2008 թվականից մինչև իր հրաժարականը զբաղեցրել է զինված ուժերի վետերանների և պատերազմի զոհերի ազգային գրասենյակի տնօրենի պաշտոնը։
2014-2015 թվականներին՝ պաշտպանության նախարար Մուսա Մարայի կառավարությունում։


=== Մալիի նախագահի պաշտոնում ===
2020 թվականի օգոստոսի 18-ին Մալիում տեղի ունեցավ ռազմական հեղաշրջում, ինչի հետևանքով Արևմտյան Աֆրիկայի երկրների տնտեսական ընկերակցությունը օգոստոսի 20-ին կասեցրեց Մալիի անդամակցությունը կազմակերպությանը և առևտրային և ֆինանսական էմբարգո սահմանեց երկրի վրա՝ քաղաքացիական իշխանությունը փոխանցելու պահանջով։ Սեպտեմբերի 21-ին ժողովրդի փրկության ազգային կոմիտեն, որը ձևավորվել է հեղաշրջումից հետո զինվորականների կողմից, հայտարարել Է Բա Նդաուի ժամանակավոր նախագահ նշանակվելու մասին 18 ամիս տևողությամբ ։
2020 թվականի սեպտեմբերի 25-ին երդում է տվել Բամակոյի միջազգային կոնֆերանս դահլիճում և ստանձնել պաշտոնը (նրա հետ միասին փոխնախագահի պաշտոնում ստանձնել է ԼՂԻՄ նախագահ Ասիմի Գոիտան)։
2020 թվականի սեպտեմբերի 27-ին Մոկտար Ուանին նշանակել Է Մալիի ժամանակավոր վարչապետ։
2021 թվականի մայիսի 24-ին ռազմական հեղաշրջման ընթացքում Նդաուն ձերբակալվել է և վարչապետ Մոկտար Ուանի հետ տեղափոխվել Կատիի ռազմակայան (Le Monde թերթի տեղեկություններով՝ մի քանի ժամ առաջ հայտարարվել էր կառավարությունում վերադասավորումների մասին, այդ թվում պաշտպանության նախարարի պաշտոններից գնդապետ Սադիո Կամարայի և ներքին գործերի նախարար գնդապետ Մոդիբո Կոնեի պաշտոնանկության մասին, որոնք համարվում են 2020 թվականի հեղաշրջման գլխավոր կազմակերպիչներ)։
Մայիսի 25-ին փոխնախագահ Ասիմի Գոիտան հայտարարել էր, որ նախագահն ու վարչապետը հեռացվել են իրենց պաշտոններից, քանի որ չեն համաձայնեցրել իրենց գործողությունները։ Մայիսի 26-ին Նդաուն ներկայացրել է հրաժարականի դիմում։
Համատեղ հայտարարության մեջ ՄԱԿ-ի առաքելությունը Մալի, Արևմտյան Աֆրիկայի երկրների տնտեսական համայնք՝ Աֆրիկյան միությունը, Ֆրանսիան, ԱՄՆ-ն, Մեծ Բրիտանիան, Գերմանիան և Եվրամիությունը դատապարտել են, ինչպես նաև արտահայտել են իրենց աջակցությունը օրինական իշխանություններին և պահանջել են ազատ արձակել կալանավորված պաշտոնատար անձանց։
2021 թվականի օգոստոսի 27 -ին Բահ Նդավան ազատ արձակվեց տնային կալանքից։


== Ծանոթագրություններ ==
Սեմ Շեփարդ

Սամուել Շեփարդ Ռոջերս IV (անգլ.՝ Samuel Shepard Rogers IV, հայտնի է նաև որպես Սեմ Շեփարդ (անգլ.՝ Sam Shepard նոյեմբերի 5, 1943(1943-11-05)[…], Fort Sheridan, Լեյք շրջան - հուլիսի 27, 2017(2017-07-27)[…], Midway, Վուդֆորդ շրջան, Կենտուկի, ԱՄՆ),  ամերիկացի դերասան, սցենարիստ, կինոռեժիսոր, գրող և դրամատուրգ, Պուլիտցերյան մրցանակի դափնեկիր՝ լավագույն դրամայի համար (1979, «Buried Child» պիես), «Օսկար» (1984),« BAFTA» (1985), «Էմմի» (1999) և «Ոսկե գլոբուս» (2000) կինեմատոգրաֆիական մրցանակների հավակնորդ։


== Կենսագրություն ==
Սեմ Շեպարդը ծնվել է Իլինոյս նահանգում՝ Ֆորտ Շերիդանում։ Նրա հայրը՝ Սամուել Շեփարդ Ռոջերսը, կրտսերը, ուսուցիչ և հողագործ էր, Երկրորդ համաշխարհային պատերազմի տարիներին ծառայել է Միացյալ Նահանգների բանակի ռազմա–օդային ուժերում (որպես ռմբակոծիչի օդաչու)։ Սեմի մայրը՝ Ջեյն Հելենը, ուսուցիչ էր Չիկագոյից։
Շեփարդը մահացել է 2017 թվականի հուլիսի 27-ին Կենտուկիի իր տանը 73 տարեկան հասակում՝ կողային ամիոտրոֆիկ սկլերոզի հետևանքով առաջացած բարդություններից։ Պատտի Սմիթը The New Yorker շաբաթաթերթում իրենց երկարատև համագործակցության համար հարգանքի տուրք է մատուցել նրա պատվին։


== Ստեղծագործական ==


=== Դրամատուրգ ===
Սեմ Շեփարդը մի քանի տասնյակ պիեսների հեղինակ է՝ «Սիրո խելագարություն» (անգլ.՝ Fool for Love), «Իրական Արևմուտք» (կամ «Մի անգամ Կալիֆոռնիայում», անգլ.՝ True West) և ուրիշներ։


=== Դերասանական աշխատանքներ ===


=== Այլ աշխատանքներ ===


== Ծանոթագրություններ ==
Հուբերտ Ադամչիկ

Հուբերտ Ադամչիկ (լեհ.՝ Hubert Adamczyk, փետրվարի 23, 1998(1998-02-23), Բըդգոշչ, Լեհաստան), լեհ ֆուտբոլիստ, «Կրակովիա» ակումբի պաշտպան։ Վարձավճարով հանդես է գալիս «Օլիմպիա» (Գրուդզյոնձ) ակումբի կազմում։


== Կարիերա ==


=== Ակումբային կարիերա ===
Հուբերտը ֆուտբոլով զբաղվել սկսել է իր հայրենի Բիդգոշչ քաղաքի «Զավիշա» ակումբի պատանեկան թիմում։
2004 թվականի հունիսին Ադամչիկը տեղափոխվել է լոնդոնյան «Չելսի» ակումբի երիտասարդական կազմ։ Անգլիայում կիսապաշտպանը հանդես է եկել պատանեկան (մինչև 18 տարեկաններ) թիմի կազմում՝ մասնակցելով 15 խաղի և խփելով երկու գոլ։
2016 թվականի հունվարի 15-ին Հուբերտը վերադարձել է հայրենիք՝ պայմանագիր կնքելով «Կրակովիա» ակումբի հետ։
2016 թվականի մարտի 6-ին Ադամչիկը կատարել է իր նորամուտը նոր ակումբի կազմում՝ փոխարինման դուրս գալով «Լեխ» ակումբի հետ հանդիպման երկրորդ խաղակեսի ավելացված ժամանակում։


=== Հավաքականում ===
Հուբերտը Լեհաստանի մինչև 17 տարեկանների պատանեկան հավաքականի կազմում մասնակցել է 2014 և 2015 թվականների Եվրոպայի առաջնությունների ընտրական խաղերին, որոնց եզրափակիչ փուլ լեհերը չեն անցել։
2015 թվականի վերջին և 2016 թվականի սկզբին Ադամչիկը հանդես է եկել մինչև 19 տարեկանների հավաքականի կազմում՝ մասնակցելոց Եվրոպայի 2016 թվականի առաջնության ընտրական փուլի խաղերին։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Դովլաթ Գարանֆիլյան

Դովլաթ Գևորգի Գարանֆիլյան (Ղարանֆիլյան) (1897, Զեյթուն, Onikişubat, Քահրամանմարաշի մարզ, Թուրքիա - մարտի 1, 1952(1952-03-01), Երևան, Հայկական ԽՍՀ, ԽՍՀՄ), հայ նկարիչ, գորգագործ։


== Կենսագրություն ==
1922 թվականին ավարտել է Հալեպի գեղարվեստա-արդյունաբերական ուսումնարանը՝ արևելյան մանրանկարչություն և գորգագործություն մասնագիտությամբ։ Մինչև 1916 թվականը Սուլեյմանիա քաղաքում նկարչություն է սովորել պրոֆեսոր Մեսրոպ Քյոշուգյանի մետ։
1915 թվականի Մեծ եղեռնի ժամանակ աքսորվել է Դեյր-էլ-Զոր։ 1919-1923 թվականներին աշխատել է Հալեպում, գորգի արհեստանոցում, միաժամանակ սովորել տեղի գեղարվեստական դպրոցի արևելյան մանրանկարչության բաժնում։ 1924 թվականին ներգաղթել է Խորհրդային Հայաստան, հիմնադրել գորգի առաջին արհեստանոցը։
1927 թվականին բացել է անհատական ցուցահանդես Երևանում։

Գարանֆիլյանը խորհրդային գորգարվեստում դիմանկարային ժանրի սկզբնավորողն է։ Հեղինակ է 22 դիմանկարային և մի քանի տասնյակ զարդանկարային գորգերի։ Լավագույն աշխատանքներից են՝ Մաքսիմ Գորկու (1932 թվական, նվիրել է Գորկուն), Ֆրանկլին Ռուզվելտի (ԽՍՀՄ կառավարության պատվերով, 1935 թվականին ցուցադրվել է Նյու Յորքի միջազգային ցուցահանդեսում, այժմ գտնվում է նախկին նախագահի տուն-թանգարանում) գորգ-դիմանկարները։
Խորհրդային պետության ղեկավարների դիմանկարներով գորգերը գտնվում են նախկին ԽՍՀՄ տարբեր քաղաքների (Մոսկվա, Սանկտ Պետերբուրգ, Թբիլիսի, Երևան) թանգարաններում։
Գորգ-դիմանկարներ՝

Կարլ Մաքս
Կլիմենտ Վորոշիլով
Միխայիլ Կալինին
Սերգո Օրջոնիկիձե
Մաքսիմ Գորկի
Թեոդոր Ռուզվելտ


== Ծանոթագրություններ ==


== Արտաքին աղբյուրներ ==
Դիմանկարային գորգեր(չաշխատող հղում)
Թունե Դամլի

Թունե Դամլի Աաբերգե (ապրիլի 12, 1988(1988-04-12), Սոգնդալ, Sogn og Fjordane, Նորվեգիա), նորվեգացի երգչուհի և երգերի հեղինակ, առավել հայտնի է դարձել 2005 թվականին «Իդոլ» նախագծի նորվեգական տարբերակին մասնակցությամբ՝ զբաղեցնելով երկրորդ հորիզոնականը Jorun Stiansen-ից հետո։


== Կենսագրություն ==
Թունե Դամլին չորս ձայնասկավառակ է թողարկել՝ Bliss, Sweet Fever, I Know, և Cocool,  որոնցից երկուսը (Bliss և I Know) ստացել են Նորվեգիայի ոսկե կիարգավիճակ։ Մասնակցել Եվրատեսիլ 2009 նորվեգական մրցույթին և անցել է եզրափակիչ Butterflies երգով՝ վերջին հաշվով զբաղեցնելով երկրորդ հորիզոնականը և զիջելով Ալեքսանդր Ռիբակին։ 2012 թվականի ապրիլին Թունե Դամլին թողարկել է Looking Back անվանումը կրող հավաքածուն։
Դամլին նաև երրորդ հորիզոնականն է զբաղեցրել 2006 թվականին «Պարում են աստղերը» նախագծի նորվեգական տարբերակում։


== Սկավառակագրություն ==


=== Ձայնասկավառակներ ===


=== EP ===


=== Սինգլներ ===
ԾանոթագրություններԾանոթագրություն 1։ Մինչև 2009 թվականի թողարկումները ներկայացված են որպես Tone Damli Aaberge, սկսած 2010 թվականից՝ Tone Damli:


=== Երաժշտական հոլովակ ===


== Ֆիլմագրություն ==
2006՝ Անտառային եղբայրություն՝ Հիզերի նորվեգական ձայնը


== Ծանոթագրություններ ==
Սիկասաառե

Սիկասաառե (էստ․՝ Sikassaare), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բիբիկովո (գյուղ, Յարանսկի շրջան)

Բիբիկովո (ռուս.՝ Бибиково), գյուղ Ռուսաստանի Կիրովի մարզի Յարանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կողմնացույց (այլ կիրառումներ)

Կողմնացույց, կարող է վերաբերել

Կողմնացույց, տեղանքում կողմնորոշվելու սարք։
Կողմնացույց, փոքր և նվաղ համաստեղություն հարավային երկնքում։
Քոթգայզերինգ

Քոթգայզերինգ  (գերմ.՝ Kottgeisering), համայնք Գերմանիայում, Բավարիա երկրամասում։ 
Ենթարկվում է Վերին Բավարիային։ Մտնում է Ֆյուրստենֆելդբրուկ շրջանի կազմի մեջ։ Բնակչությունը կազմում է 1593 մարդ (2010 թվականի մարդահամարի տվյալներով)։ Տարածքը կազմում է 8.21 կմ²։ Պաշտոնական կոդ՝ 09 1 79 131:


== Ծանոթագրություններ ==


== Արտաքին հղումներ ==
Պաշտոնական կայք
Աշխատանքի տարակարգ

Աշխատանքի տարակարգ, ցուցանիշ, որը բնութագրում է աշխատանքի բարդության աստիճանը և որոշվում տարիֆաորակավորման տեղեկատուին համապատասխան)։ Աշխատանքի վարձատրության կազմակերպման ժամանակ աշխատանքի որակը գնահատելու համար արտադրության բոլոր ճյուղերում կատարվող աշխատանքները, ըստ դրանց բարդության, ճշտության և պատասխանատվության աստիճանի, խմբավորվում են, որոնցից յուրաքանչյուրին տրվում է որոշակի որակավորման տարիֆային կարգ։ Արտադրության ճյուղերի մեծ մասում բոլոր աշխատանքներն ըստ որակավորման աստիճանի բաժանվում են վեց կարգի։ Աշխատանքի տարակարգ համարը ցույց է տալիս, թե որակավորման որ խմբին է այն պատկանում։ Պարզ աշխատանքները վերագրվում են առաջին տարիֆային կարգին։ Ըստ աշխատանքի բարդացման աստիճանի բարձրանում է նաև դրա տարակարգի համարը։ Այն աշխատանքները, որոնք վերագրվում են ավելի բարձր տարիֆային կարգերի և հետևաբար պահանջում են ավելի որակավորված աշխատանքի ծախսումներ, առավել բարձր են վարձատրվում։ Տեխնոլոգիապես համասեռ աշխատանքների բարդության աստիճանը սահմանվում է վերլուծական մեթոդով։ Դրա համար աշխատանքային պրոցեսը տրոհում են առանձին ֆունկցիաների՝ աշխատանքի նախապատրաստման, աշխատանքային պրոցեսի իրականացման, սարքավորումների կառավարման (սպասարկման), կատարման հուսալիության ապահովման և այլն, որոնցից յուրաքանչյուրը գնահատվում է բալային համակարգով։ Կոնկրետ աշխատանքի վերագրումն այս կամ այն տարակարգին իրականացվում է բոլոր ֆունկցիաների գծով հավաքած բալերի գումարի հաշվառմամբ։ Եթե աշխատանքները տարբերվում են կատարման տեխնոլոգիայով, ապա դրանց ճիշտ գնահատման համար փորձարարական մեթոդով որոշվում է որոշակի բարդության աշխատանքի կատարման ունակություններ և որակավորում ձեռք բերելու համար անհրաժեշտ ժամանակի քանակը։
Բազա (անձնանուն)

Բազա, հայկական արական անուն։ Առաջացել է բազե թռչնի հայերեն անվան բազա ձևից, որն իրանական ծագում ունի։ Գործածվել է 14-րդ դարում, ավելի հաճախ՝ 18-րդ դարում, այնուհետև դուրս է եկել գործածությունից։


== Գործածություններ ==
Բազայ, հանգուցյալ որդի Ավետիս քահանայի, ով Հովհաննես գրչին գրել տվեց մի Ավետարան Հարք գավառի Դսնևանք գյուղում, 1316 թվական։
Բազայ, հայր Մարտիրոսի, որ դրամով օժանդակեց Հովհաննես գրչին արտագրելու Ավետարանը 1330 թվականին։
Բազայ անունը 1575 թվականին հիշատակված է Բազին ձևով։


== Ծանոթագրություններ ==
Տրավեդոնա Մոնատե

Տրավեդոնա Մոնատե (իտալերեն՝ Travedona-Monate), կոմունա Իտալիայում։ Գտնվում է Լոմբարդիա մարզում՝ Վարեզե գավառում։ Բնակչությունը կազմում է 3336 մարդ, բնակչության խտությունը կազմում է 371 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 21028, հեռախոսային կոդ՝ 0332:


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Կամանդոնա

Կամանդոնա  (իտալերեն՝ Camandona), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 400 մարդ (2008)։ Բնակչության խտությունը՝ 44 մարդ/կմ²։ Տարածքը կազմում է 9 կմ²։ Փոստային ինդեքս՝ 13050։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտաուտ
Վիճակագրության ազգային ինստիտաուտ Archived 2009-12-07 at the Wayback Machine.
Վոստոկ (Ժոլոնյայի վտակ)

Վոստոկ (ռուս.՝ Восток), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Ժոլոնյա գետի ձախ ափին 4,2 կմ հեռավորության վրա։ Գետի երկարությունը 13 կմ է։ Վոստոկի ակունքը սկիզբ է առնում Շումովո գյուղից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021108
Հիդրոլոգիական ուսումնասիրությունների կոդը - 110002110
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չիտերնա

Չիտերնա (իտալերեն՝ Citerna), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 3131 մարդ (2008 թվականի տվյալներով)։ Խտությունը՝ 130 մարդ/կմ²։ Տարածքը՝ 24 կմ²։ Էլեկտրոնային փոստ՝ 06010։ Հեռախոսային կոդ՝ 075։
Բնակավայրի հովանավորն է Միքայել հրեշտակապետը։ Տոնը նշվում է ամեն տարի մայիսի 8-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Գրիգորովկա (գյուղ, Նեժինի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Չեռնիգովի մարզի Նեժինի շրջանում։ Բնակավայրը նախկինում նաև անվանվել է Միլնիկի։ Հիմնադրվել է 1650 թվականին։
2006 թվականի տվյալներով Գրիգորովկա գյուղում բնակվում էր 348 մարդ։ Բնակչության խտությունը կազմում էր 214,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3790) Ռեյվիլսոն

(3790) Ռեյվիլսոն (անգլ.՝ Raywilson), աստերոիդ աստերոիդների հիմնական գոտում։ Հայտնաբերվել է 1937 թվականի հոկտեմբերի 26-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,162947 ա. մ., առավելագույնը մոտենում է 2,6288 ա. մ. հեռավորության վրա և հեռանում 3,6971 ա. մ.։ Արեգակի շուրջ մեկ ամբողջական պտույտ է կատարում 2054,64 երկրային օրվա ընթացքում, իր ուղեծրով շարժվելով միջինում 0,175213 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3790) Ռեյվիլսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերգեևո (գյուղ, Ուգրանսկի շրջան)

Անվան այլ կիրառումների համար տե՛ս՝ ՍերգեևոՍերգեևո (ռուս.՝ Сергеево), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կադիրովո (գյուղ, Բելոկատայսկի շրջան)

Անվան այլ կիրառումների համար տե՛ս՝ ԿադիրովոԿադիրովո (ռուս.՝ Кадырово, բաշկիրերեն՝ Ҡәҙер), գյուղ Ռուսաստանի, Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 151 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իստ Բատոն Ռուժ շրջան (Լուիզիանա)

Իստ Բատոն Ռուժ շրջան (անգլ.՝ East Baton Rouge Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.220 կմ² է, բնակչությունը՝ 440.171 մարդ (2010 թ. տվյալներով)։ Շրջկենտրոնն է Բատոն Ռուժ բնակավայրը։ Կազմավորվել է 1810 թ.։
Սեն Միշել (Շարանտի գավառ)

Սեն Միշել (ֆր.՝ Saint-Michel), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 3106 մարդ, բնակչության խտությունը` 1262.60 մարդ/կմ²։ Բնակավայրը զբաղեցնում է 2.46 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 5 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1947 աշխատունակ (15-64 տարեկան) բնակիչ, որոնցից ակտիվ էին 1441-ը, իսկ ոչ ակտիվները` 506։ Ակտիվության ցուցանիշը կազմում է 74,0 %։ 1441 աշխատունակ մարդկանցից աշխատել է 1249 անձ (620 տղամարդ և 629 կին)։ Գործազուրկ են եղել 192 անձ (92 տղամարդ և 100 կին)։ 506 անաշխատունակներից 144-ը եղել են աշակերտներ կամ ուսանողներ, 213-ը` թոշակառուներ, իսկ 149-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մանուկ Հովսեփյան

Մանուկ Կարապետի Հովսեփյան (հոկտեմբերի 18, 1918(1918-10-18), Կրասնոդար - հունվարի 15, 1984(1984-01-15), Երևան, Հայկական ԽՍՀ, ԽՍՀՄ), հայ նկարիչ։ ՀԽՍՀ վաստակավոր նկարիչ (1963 թ.)։ ԽՍՀՄ հայրենական պատերազմի մասնակից։


== Կենսագրություն ==
Ավարտել է Երևանի գեղարդ տեխնիկումը (1938 թ.), ԵԳԻ (1950 թ.), նույն թվականից՝ ինստիտուտի դասախոս, 1967 թվականից՝ ԵԳԹԻ պրոռեկտոր, 1976 թվականից՝ պրոֆեսորի պաշտոնակատար։ Ստեղծագործել է հիմնականում հաստոցային գրաֆիկայի բնագավառում։ 1952 թվականից մասնակցել է հանրապետական և միութենական ցուցահանդեսների։


== Ստեղծագործություններ ==
«Բանջարանոց» (1956 թ.)
«Նորքի ճանապարհը» (1958 թ.)
«Ալավերդի» (1962 թ.)
«Երևանը երեկոյան» (1967 թ.)
Լորակ ան Վիվարե

Լորակ ան Վիվարե (ֆր.՝ Laurac-en-Vivarais), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 887 մարդ, բնակչության խտությունը` 98.89 մարդ/կմ²։ Բնակավայրը զբաղեցնում է 8.97 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 150 կմ հարավ, Պրիվա քաղաքից` 36 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 500 աշխատունակ (15-64 տարեկան) բնակիչ, որոնցից ակտիվ էին 361-ը, իսկ ոչ ակտիվները` 139։ Ակտիվության ցուցանիշը կազմում է 72,2 %։ 361 աշխատունակ մարդկանցից աշխատել է 329 անձ (170 տղամարդ և 159 կին)։ Գործազուրկ են եղել 32 անձ (14 տղամարդ և 18 կին)։ 139 անաշխատունակներից 33-ը եղել են աշակերտներ կամ ուսանողներ, 64-ը` թոշակառուներ, իսկ 42-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օլուլա դե Կաստրո

Օլուլա դե Կաստրո (իսպ.` Olula de Castro), մունիցիպալիտետ Իսպանիայում`Ալմերիա պրովինցիայում (Անադալուսիա ինքնավար մարզում)։ Մունիցիպալիտետը գտնվում է Անդալուսիա շրջանում։ Զբաղեցնում է 34 կմ2 տարածք։ Բնակչությունը` 209 մարդ (2010 թվականի տվյալներով)։ Գտնվում է պրովինցիայի վարչական կենտրոնից 54 կմ հեռավորության վրա։


== Ժողովրդագրություն ==


== Արտաքին հղումներ ==
Olula de Castro Archived 2006-05-15 at the Wayback Machine.
Olula de Castro Archived 2007-03-10 at the Wayback Machine.
Olula de Castro Archived 2014-12-18 at the Wayback Machine.
Բերյոզովկա (գյուղ, Կորոստենի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ուկրաիներեն՝ Березівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1823 թվականին։
2001 թվականի տվյալներով Բերյոզովկա գյուղում բնակվում էր 299 մարդ։ Բնակավայրը զբաղեցնում է 2254 կմ² տարածք։ Բնակչության խտությունը կազմում էր 132,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գաույա

Գաույա, գետ Լատվիայում և Էստոնիայում։ Սկիզբ է առնում Վիձեմի բարձրավայրից, թափվում Ռիգայի ծոցը։ Երկարությունը 460 կմ է։ Գաույայի ափին են Ստրենչի, Վալմիերա, Ցեսիս, Սիգուլդա քաղաքները։


== Աղբյուրներ ==
Մարինոյի պալատ (Սանկտ Պետերբուրգ)

Մարինոյի պալատ, Սանկտ Պետերբուրգում առաջիններից մեկն է, Իսակով հրապարակի կարևոր մասն է կազմում։


== Պատմություն ==

Պալատը կառուցվել է 1839-1844 թվականներին ճարտարապետ Անդրեյ Իվանովիչի կողմից։ Գտնվում է հրապարակի հարավային կողմում։
18-րդ դարում այդ հատվածի հողը պատկանում էր գեներալ-ֆելդմարշալ Իվան Գրիգորևիչին։
1845 թվականին պալատը դարձել է իշխանների պաշտոնական նստավայր և կրել է Նիկոլայ Առաջինի դստեր՝ Մարիայի անունը։
1884 թվականին պալատը գնվել է 3000000 ռուբլիով։ 1902 թվականի ապրիլին պալատի նախասրահում ահաբեկիչների կողմից մահացու վիրավորվել է նախարար Սիպյագինը։

1917 թվականի փետրվարյան հեղափոխությունից հետո պալատը զբաղեցրել է Ռուսաստանի ժամանակավոր կառավարությունը` այնտեղ կառավարելով մինչև հունիս։ Օգոստոսի 7-ից այնտեղ սկսել է աշխատել Համառուսաստանյան հանձնաժողովը։ 1918 թվականին Մոսկվա տեղափոխվելուց հետո պալատում տեղակայվել է Կարմիր բանակը։
1929 թվականի աշնանը Մարինոյի պալատում բացվել է լենինգրադյան բաժանմունք։ Այստեղ գտնվել են ակադեմիայի հանրակացարաններ, լսարաններ, աշխատակազմի համար սենյակներ և կինոթատրոն։ 1940 թվականին բարձրագույն դասընթացներ են անցել լսարաններում և հանրակացարաններում։
1991 թվականի օգոստոսի 19-22-ի Օգոստոսյան պուտչի ժամանակ պալատը դարձավ Արտակարգ դրության պետական կոմիտեի խռովարարների կենտրոն։


== Գրականություն ==
Белякова З. И. Мариинский дворец (Серия: Дворцы и особняки Санкт-Петербурга). — СПб: Белое и чёрное, 1996
Петров Г. Ф. Дворец у Синего моста: Мариинский дворец в Санкт-Петербурге. — СПб.: Logos, 2007. ISBN 978-5-87288-358-6
Т. А. Петрова Дворец великой княгини Марии Николаевны-СПб Белое и чёрное, 1997
Belyakova Zoia. Grand Duchess Maria Nikolayevna and her Palace in St.Petersburg,1994
Веретин А. И., Петров Г. Ф. Мариинский дворец в истории Санкт-Петербурга и России. СПб. 1995г


== Արտաքին հղումներ ==
Մարինոյի պալատի պատմությունը, լուսանկարներ
Մարինոյի պալատ
Մարինոյի պալատի նկարագրություն Archived 2010-03-04 at the Wayback Machine.
Հոդված Սանկտ Պետերբուրգի հանրագիտարանից
Եվրոպայի դրոշներ

Եվրոպական երկրների դրոշների ցանկը։
Ծեդիսի (Օնի շրջան)

Ծեդիսի (վրաց.՝ წედისი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Շրջկենտրոն Օնից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 53 մարդ։


== Ծանոթագրություններ ==
Կինոյի միջազգային օր

Կինոյի միջազգային օր, կինեմատոգրաֆիստների և ամբողջ աշխարհում ֆիլմերի սիրահարների տոն։ Տոնը նշում են ամեն տարի` դեկտեմբերի 28-ին։


== Տոնի պատմություն ==

1885 թվականին ֆրանսիացի Լուի և Օգյուստ Լյումիերները ստացել են իրենց ստեղծած «Սինեմատոգրաֆ» սարքի արտոնագիր։
Նույն թվականի մարտի 22-ին ֆրանսիական ֆոտոարդյունաբերության զարգացմանը նվիրված համաժողովում Լյումիեր եղբայրները մեծ էկրանին հանրությանն են ներկայացրել առաջին ֆիլմը՝ «Աշխատավորների ելքը ֆաբրիկայից»։ Հենց այդ ֆիլմն էլ 1895 թվականի դեկտեմբերի 28-ին բացել է առաջին հայտնի վճարովի կինոդիտումը Փարիզյան 10 ֆիլմերից, «Գրան-կաֆեի» նկուղում՝ Կապուցինոկ բուլվարի վրա։ Հենց այդ օրն էլ դարձել է «Կինոյի միջազգային օրվա» տոնակատարության օրը։
«Ռուսական կինոյի օրը» վերակառուցման տարիներին միացվել է «Կինոյի միջազգային օրվա հետ», սակայն 2002 թվականին ՌԴ-ի Կինոմատոգրաֆիայի և մշակույթի նախարարության ծառայության նախաձեռնությամբ այն դարձել է ինքնուրույն տոն, որը նորից սկսել են նշել օգոստոսի 27-ին։


== Ծանոթագրություններ ==
Նիկոլայ Չեռնիխ

Նիկոլայ Չեռնիխ (ռուս.՝ Николай Степанович Черных, հոկտեմբերի 6, 1931(1931-10-06), Ուսման, Լիպեցկի մարզ - մայիսի 25, 2004(2004-05-25), Մոսկվա, Ռուսաստան), սովետական աստղագետ, աշխատել է Ղրիմյան աստղաֆիզիկական աստղադիտարանում։
Ծնվել է բանվորի ընտանիքում։ 1941 թվականին ընտանիքը տեղափոխվել է ապրելու Իրկուտսկի մարզ։ Դպրոցը ավարտելուց հետո ծառայել է բանակում, և դրանից հետո 1954 թվականին ընդունվել է Իրկուտսկի մանկավարժական ինստիտուտ։ Ընդունելության քննությունների ժամանակ ծանոթացել է իր ապագա կնոջ հետ (Լյուդմիլա Չեռնիխ), ում հետ միասին աշխատել է ամբողջ կյանքի ընթացքում։
Դեռևս ինստիտուտում սովորելիս սկսել է աշխատել Համառուսաստանյան ֆիզիկատեխնիկական և ռադիոտեխնիկական չափումների գիտա-հետազոտական ինստիտուտի Իրկուտսկի ժամանակի և հաճախության լաբորատորիայում։ Լաբորատորիայում զբաղվել է աստղագիտական դիտարկումներով։
1961 թվականին ընդունվել է Լենինգրադի Տեսական աստղագիտության ինստիտուտի ասպիրանտուրա։ 1963 թվականի սեպտեմբերին ուղարկվել է Ղրիմյան աստղաֆիզիկական աստղադիտարան և սկսել է աշխատել այնտեղ որպես կրտսեր գիտաշխատող։ Հետագայում դարձել է ավագ և առաջատար գիտաշխատող։


== Գիտական գործունեություն ==
1964 թվականին Չեռնիխ ամուսինների համատեղ նախաձեռնությամբ Տեսական աստղագիտության ինստիտուտում ստեղծվել է «Ղրիմյան խումբը», որը զբաղվում էր աստերոիդների դիտարկումներով Ղրիմյան աստղաֆիզիկական աստղադիտարանում։ Բազմաթիվ տարիների ընթացքում այս խումբը հանդիսանում էր աստերոիդների դիտարկումների քանակով աշխարհում առաջատարը։
Անձամբ Նիկոլայ Չեռնիխը հայտնաբերել է 537 աստերոիդ, իսկ խումբը ընդհանուր առմամբ ավելին քան 1200։ Նրա կինը, Լյուդմիլա Չեռնիխը անվանել է իր կողմից հայտանբերած աստերոիդներից մեկը ամուսնու պատվին (6619) Կոլյա, իսկ Չեռնիխ ամուսնական զույգի պատվին, չեխ աստղագետ Անտոնին Մրկոսը անվանել է իր հայտնաբերած (2325) Չեռնիխ աստերոիդը։
Չեռնիխը հրատարակել է ավելին քան 200 գիտական աշխատություններ։ Նա եղել է Միջազգային, Եվրոպական և Եվրասիական աստղագիտական միությունների անդամ։
Նիկոլայ Չեռնիխը հայտնաբերել է նաև երկու պարբերական գիսաստղ 74P/Սմիրնովայի-Չեռնիխի և 101P/Չեռնիխի.


== Ծանոթագրություններ ==


== Արտաքին հղումներ ==
«40 лет открывая астероиды» Archived 2005-09-01 at the Wayback Machine., Չեռնիխի աշխատանքների մասին հոդված (ռուս.)
Տալկա (գյուղ, Մեռեմյաե շրջան)

Տալկա (էստ․՝ Talka), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օզերյանովկա

Օզերյանովկա (ուկրաիներեն՝ Озерянівка), ավան Ուկրաինայի Դոնեցկի մարզի Գորլովկայի քաղաքային խորհուրդում։
2001 թվականի տվյալներով Օզերյանովկա ավանում բնակվում էր 1 154 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վիիռա (գյուղ, Մուհու շրջան)

Անվան այլ կիրառումների համար տե՛ս՝ ՎիիռաՎիիռա (էստ․՝ Viira), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յոհաննես Ֆրիդրիխ

Ֆրիդրիխ Յոհաննես (գերմ.՝ Johannes Friedrich, օգոստոսի 27, 1893(1893-08-27)[…], Շյոնեֆելդ, Լայպցիգ, Սաքսոնիայի թագավորություն, Գերմանական ռայխ - օգոստոսի 12, 1972(1972-08-12)[…], Բեռլին, Արևելյան Գերմանիա), գերմանացի լեզվաբան, Փոքր Ասիայի և Մերձավոր Արևելքի հին լեզուների (աքքադերեն, հեթերեն, հուրիերեն և այլն) մասնագետ, Սաքսոնական ԳԱ անդամ։


== Կենսագրություն ==
Սովորել է Լայպցիգի համալսարանում։ Նույն համալսարանի (1929 թվականին) և Արևմտյան Բեռլինի համալսարանի (1950 թվականից) պրոֆեսոր։ Հիմնական աշխատանքները վերաբերում են հեթագիտությանը (շարունակել ու զարգացրել է հեթերենը վերծանող Բենդերժիխ Հրոզնու գործը)։ Ուսումնասիրել է հուրիերեն, ուրարտական, փյունիկական լեզուները, գրել մայա ընտանիքի կիչե հնդկացիների քերականությունը։ Հեղինակ է գրի պատմության ու վերծանման վերաբերյալ ընդհանրացնող մի քանի աշխատությունների։


== Աշխատություններ ==
Дешифровка забытых письменностей и языков. М., 1961.


== Ծանոթագրություններ ==
Կարա-Չադ

Ուշելյե Կարա-Չադ (ռուս.՝ Ущелье Кара-Чад), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կալգուտի աջ ափով՝ 14 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100004301
Հիդրոլոգիական ուսումնասիրությունների կոդը - 115100430
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գարրի Թադևոսյան

Գարրի Աշոտի Թադևոսյան (օգոստոսի 30, 1935(1935-08-30), Երևան, Հայկական ԽՍՀ, ԱԽՖՍՀ, ԽՍՀՄ - մարտի 10, 2016(2016-03-10), Սուխում), հայազգի աբխազ երաժիշտ, թավջութակահար, Աբխազական ԻԽՍՀ վաստակավոր արտիստ (1990)։


== Կենսագրություն ==
Գարրի Թադևոսյանը ծնվել է 1935 թվականի օգոստոսի 30-ին, Երևանում։ 1962 թվականին ավարտել է Երևանի Կոմիտասի անվան պետական կոնսերվատորիայի լարային (թավջութակ) բաժինը և սկսել դասավանդել Սուխումի երաժշտական ուսումնարանում։
1968 թվականին ընդունվել է Աբխազիայի պետական սիմֆոնիկ նվագախմբի թավջութակի խմբի կոնցերտմայստեր և այնտեղ աշխատել ավելի քան քառասուն տարի։ 1970-ականներին ելույթ է ունեցել Վլադիմիր Կալիտին (ջութակ), Գարրի Թադևոսյան (թավջութակ), Անատոլի Գելբակ (դաշնամուր) գործիքային տրիոյի կազմում, ինչպես նաև վոկալ մենակատարներ Լյուդմիլա Լոգուայի (սոպրանո) և Բորիս Ամիչբայի (տենոր) հետ։
Որպես մենակատար-գործիքավորող 1995-2013 թվականներին աշխատել է Աբխազիայի Ռաժդեն Գումբայի անվան պետական ֆիլհարմոնիայում՝ ակտիվորեն մասնակցելով պետական միջոցառումներին և փառատոներին, հանդես գալով մենահամերգներով և անսամբլում այլ երաժիշտների հետ, 1990-ականների կեսերից Նինել Բժանիայի հետ (դաշնամուր) դուետով։
1997-2011 թվականներին եղել է Աբխազիայի պետական ֆիլհարմոնիայի մենակատարների կողմից ստեղծված «Ավե Մարիա» կամերային խմբի մենակատար և պարբերաբար ելույթ ունեցել Պիցունդայի մայր տաճարի երգեհոնային դահլիճում։
Մահացել է 2016 թվականի մարտի 10-ին։


== Մրցանակներ ==
Աբխազական ԻԽՍՀ վաստակավոր արտիստ (1990),
«Աղձ-Աբշա» III աստիճանի շքանշան (2005, Աբխազիայի Նախագահի հրամանագիր «Մշակույթի և արվեստի զարգացման գործում հայրենիքին մատուցած ծառայությունների համար»)։


== Ծանոթագրություններ ==
.ht

.ht, Հայիթիի վերին մակարդակի ազգային դոմենն է։


== Արտաքին հղումներ ==
IANA .ht whois տեղեկություն
Պանչա շիլա (այլ կիրառումներ)

Պանչա շիլա հասկացությունը կարող է վերաբերել.

«Պանչա Շիլա», փանչա շիլա (հինդի լեզվով՝ հինգ սկզբունք), խաղաղ գոյակցության հինգ սկզբունք։
Պանչա շիլա, Ինդոնեզիայի պետության պաշտոնական գաղափարախոսությունը։
Պանչա շիլա, բուդդայականության հինգ հիմնական սկզբունքներից։
Ալեքսանդր Գրենկով

Ալեքսանդր Նիկոլաևիչ Գրենկով (բելառուս․՝ Аляксандр Мікалаевіч Грэнькоў, հունվարի 20, 1978(1978-01-20), Asipovičy, Մոգիլյովի մարզ, Բելառուսական ԽՍՀ, ԽՍՀՄ), բելառուս ֆուտբոլիստ, կիսապաշատպան։


== Կենսագրություն ==
Ալեքսանդր Գրենկովն իր կարիերան սկսեել է Ժոդինոյի «Տորպեդո» ակումբում, ապա տեղափոխվել Մինսկի «Դինամո» ակումբ, 2004-2005 թվականներին խաղացել է Սոլիգորսկի «Շախտյոր», որի կազմում դարձել է Բելառուսի չեմպիոն 2005 թվականին։ 2006 թվականին տեղափոխվել է ուկրաինական «Կրիվբաս», սակայն այդ ակումբի կազմում չի մասնակցել ոչ մի խաղի և վերադարձել է Ժոդինոյի «Տորպեդո»։
2009 թվականին Ալեքսանդր Գրենկովը տեղափոխվել է «Շախտյոր»։ Երկար ժամանակ խաղացել է հիմնական հենակետային կիսապաշտպան, բայց 2013 թվականի մրցաշրջանում դաշտում սկսել է հայտնվել հազվադեպ։
2014 թվականի փետրվարին Ալեքսանդր Գրենկովը տեղափոխվել է «Սմոլևիչի-ՍՏԻ», սակայն առողջական խնդիրների պատճառով այդ ակումբի կազմում ոչ մի անգամ խաղադաշտ դուրս չի եկել և ավարտել է կարիերան։


== Վիճակագրություն ==


== Ձեռքբերումներ ==
Բելառուսի չեմպիոն - 2005
Բելառուսի առաջնության արծաթե մեդալակիր - 2001, 2010, 2011, 2012, 2013
Բելառուսի առաջնության բրոնզե մեդալակիր - 2000, 2003, 2004
Բելառուսի գավաթակիր - 2002/03, 2003/04


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Ֆուտբոլիստի էջն Ուկրաինայի ֆուտբոլի ֆեդերացիայի կայքում
Հակոբ Ասատրյան

Ասատրյան Հակոբ Լեոնիդի (նոյեմբերի 16, 1967(1967-11-16), Կիրովական, Հայկական ԽՍՀ, ԽՍՀՄ), հայ լրագրող, խմբագիր։ Սովորել է ԵՊՀ-ում (Երևանի Պետական Համալսարան) (1984-1987 թթ), ավարտել է ՄՊՀ (Մոսկվայի Պետական Համալսարան) (1990)։ 1991-1998 թվականներին՝ «Ազգ» օրաթերթի աշխատակից, 1992-1998 թվականներին, միաժամանակ՝ ՀՀ-ում «Ազատություն» ռադիոկայանի ռուսական ծառայության, 1993-1997 թվականներին՝ «Արմինիըն Ինտերնեշընըլ Մեգըզին» (Գլենդել, ԱՄՆ) և «Նուվել դ'Արմենի» (Փարիզ) ամսագրերի թղթակից։ 1991 թվականից «Ազգի» սեփական թղթակիցն է Չեխիայում։ 1999 թվականին Պրահայում հիմնադրել է «Կովկաս-Արևելյան Եվրոպա» լրատվական կենտրոնը, «Օրեր» ամսագիրը, որի գլխավոր խմբագիրն է։
ԹՄՄ Վարդգես և Ռիտա Պալյանների «Տարվա լավագույն լրագրող» (1995), ՀԺՄ և Համաշխարհային հայկական կոնգրեսի (2011, լավագույն լրագրողական հրապարակումների համար) մրցանակներ։


== Ծանոթագրություններ ==
Այլ կերպ (խաղ)

Անվան այլ կիրառումների համար տե՛ս՝ Այլ կերպ (այլ կիրառումներ)«Այլ կերպ», սեղանի խաղ ինտելեկտուալ բառախաղ ժանրով՝ չորս և ավելի մարդկանց համար։ Ստեղծվել է Երևանում, Հայաստանում Սոֆյա Խաչատրյանի, Անահիտ Հակոբյանի և Էլինա Մելիքյանի կողմից 2014 թվականին։ Խաղի գաղափարը նման է «Շլյապա» («Գլխարկ») խաղի գաղափարին, քանի որ նրանց նպատակն է բացատրել թիմակիցներին քարտի վրա գրված բառերը, որպեսզի նրանք գուշակեն։
2015 թվականի մայիսից կազմակերպվում են թիմային մրցույթներ։ ՀՀ Լեզվի պետական տեսչությունը պաշտոնապես իր հավանությունն է հայտնել խաղում օգտագործվող հայերեն լեզվի բառապաշարին։ Որպես հայերենի իմացությունը խթանող օժանդակ նյութ՝ խաղը պաշտոնապես հավանության է արժանացել նաև ՀՀ Կրթության ազգային ինստիտուտի կողմից։


== Խաղի կանոնները ==
Թիմից մեկը քաշում է քարտը և իր թիմակիցներին բացատրում քարտի վրա գրված 7 բառերը՝ չօգտագործելով նույնարմատ բառեր և այդ բառի թարգմանությունն այլ լեզուներով։ Յուրաքանչյուր գուշակած բառը 1 միավոր է։ Բացատրելիս քարտի վրա գրված բառերի հերթականությունը պահպանելը պարտադիր չէ։ Առաջադրանքը կատարելու համար տրվում է 1 րոպե, որը հաշվվում է խաղին կից ավազե ժամացույցի միջոցով։ Եթե քարտի բոլոր 7 բառերը գուշակել են, իսկ ժամանակը դեռ չի սպառվել, մասնակիցն իրավունք ունի վերցնել հաջորդ քարտը։ Հակառակորդ թիմից որևէ մեկը իրավունք ունի հետևել, որպեսզի բացատրողը պահպանի բոլոր կանոնները։ Որևէ խախտում անելու դեպքում թիմը կորցնում է մեկ միավոր։


== Ծանոթագրություններ ==
Ճառընտիր (1524)

Ճառընտիր (1524), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1524 թվի տակ։ Ձեռագիրը գրվել է 1401 թվականին Ավետիս սարկավագ, Հովհաննես քահանա և Հովհաննես կրոնավոր գրիչների կողմից, Վարագում։ Ստացողները եղել են Հայրապետն ու Հովհաննեսը։ Պահպանակը ունի 2 էջ, գրված է թղթի վրա (տպագիր Մաշտոց)։ Կազմը` կաշեպատ տախտակ դրոշմազարդ, աստառը՝ ծաղկազարդ սպիտակ մետաքս։ Հիշատակարաններ՝ 429բ, 916բ, հետագայի՝ 12ա, 345բ, 620բ, 919բ, 620բ, 919բ, 920բ (1643 թվական)։


== Բովանդակություն ==
Ճառք, Խրատք, Ներբողք (Ոսկեբերան, Յակ․ Տեառնեղբայր, Եփրեմ, Եպիփան, Գր․ Սքանչելագործ, Գր․ Աստուածաբան, Զաքարիա կթղ․, Պրոկղ, Պետ․ Սիւնեցի, Գր․ Նիւսացի, Եղիշէ, Եւսեբիոս, Աթանաս, Յակ․ Սրճեցի, Կիւրեղ Երուսաղէմացի, Պօղոս Տարօնացի, Սարգիս, Շնորհալի, Ներս․ Շնորհալի, Յովհ․ Մանդակունի, Վարդան, Թէոփիոլոս, Դաւիթ փիլիսոփայ)։

Ի ս․ Գրոց մեկնութեան Տիրանոսի, Ոսկեբերանի, Զաքարիայի կթղ-ի, Եփրեմի և այլոց անյայտից։
Ի պատմութեանց Եւսեբիոսի, Յովհ․ Մամիկոնեան, Մովս․ Խորենացւոյ։
Թուղթ Պիղատոսի առ Տիբեր։
Տեսիլք Սահակայ։
Պատմութիւն գիւտից նշխարաց, Խաչի։
Վարք, Վկայաբանութիւնք։


== Ծանոթագրություններ ==
Նավագնացություն

Նավագնացություն, նավի շարժումը կառավարելու համար անհրաժեշտ գիտական առարկաների համախումբ։ Բաղկացած է նավագնացություն, լոցիա, ծովագնացային ասաղագիտություն, հիդրոգրաֆիա, հիդրոօդերևութաբանություն, ծովային պրակտիկա, մագնիսական կողմնացույցի պրակտիկ դևիացիա (շեղում) բաժիններից։ Նավի շարժման կառավարման պրոցես, որը հիմնվում է նավարկության պայմանների, նավի շարժման ուղղության, արագության, դիրքի և վիճակի՝ տեսողական կամ գործիքներով անընդհատ վերահսկման վրա։ Գործիքներով վերահսկումը կատարվում է նավագնացության ավտոմատ համակարգերի (գիրոկողմնացույց, Էխոլոտ, ոադիոլոկացիոն կայաններ, ռադիոպելենգատորներ, ժամանակի ճշգրիտ չափիչներ և այլն) միջոցով։ Տեսողական վերահսկումը հիմնված է նավավարի գիտելիքների, փորձի և հմտության վրա։ Նավագնացության կարգը սահմանվում է միջազգային և տեղի կանոնների համաձայն։
Ալեքսանդրինո (կայարան, Նովոդուգինսկի շրջան)

Ալեքսանդրինո (ռուս.՝ Александрино), կայարան Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոսսի շելֆային սառցադաշտ

Ռոսսի շելֆային սառցադաշտ, ամենամեծ շելֆային սառցադաշտը Անտարկտիդայում։ Տարածությունը 527.000 կմ² է, ձգվածությունը՝ հարավից հյուսիս մոտ 850 կմ, արևելքից արևմուտք՝ մոտ 1000 կմ, բարձրությունը՝ մոտ 60 մ։ Հյուսիսում առաջացնում է անջրպետ 50 մ բարձրությամբ, որն ուղղաձիգ իջնում է Ռոսսի ծովի մեջ։ Սառցի հաստությունը արտաքին ծայրամասերում 150—200 մ է, թիկունքային մասում՝ մինչև 700 մ։ Տարեկան շարժման միջին արագությունը արևելյան կեսինը 800 մ է, արևմտյանինև՝ 1500 մ։ Հայտնագործել է Ջ․ Ք․ Ռոսսի անգլիական արշավախումբը, 1841 թվականին։ Սկզբում կոչվել է Ռոսսի անջրպետ, 1929—1959 թվականներին Ռոսսի շելֆային սառցադաշտի վրա ընդմիջումներով եղել է ամերիկյան անտարկտիկական Լիթլ-Ամերիկա արշավախմբի բազան։
Ախոռջիկ (այլ կիրառումներ)

Ախոռջիկ, կարող է վերաբերել՝

Ախոռջիկ - գյուղ Արևմտյան Հայաստանում, Էրզրումի վիլայեթի Երզնկայի գավառում
Ախոռջիկ - գյուղ Արևմտյան Հայաստանում, Ճորոխ գետի հովտում
Հաագայի կոնֆերանս (1922)

Հաագայի կոնֆերանս (1922), միջազգային ֆինանսա-տնտեսական կոնֆերանս, տեղի է ունեցել Հաագայում (Նիդերլանդներ), հունիսի 15-ից հուլիսի 19-ը, Ջենովայի կոնֆերանսի որոշմամբ։ Մասնակցում էին Ջենովայի կոնֆերանսի մասնակից պետությունները, բացի Գերմանիայից։ Խորհրդային պատվիրակությունը գլխավորում էր Մ. Լիտվինովը։ Հաագայի կոնֆերանսը պետք է քննարկեր խորհրդային պետությանը ներկայացված կապիտալիստական երկրների պահանջները՝ օտարերկրյա կապիտալիստների սեփականության ազգայնացման և Ռուսաստանի ցարական ու ժամանակավոր կառավարությունների պարտքերը չեղյալ հայտարարելու վերաբերյալ, ինչպես նաև Խորհրդայի Ռուսաստանին վարկեր տրամադրելու հարցերը։ Կապիտալիստական երկրների ներկայացուցիչների ազգայնացված ունեցվածքը նախկին սեփականատերերին վերադարձնելու պահանջին խորհրդային կառավարությունը պատրաստակամություն հայտնեց օտարերկրյա կապիտալիստներին կոնցեսիաներ տրամադրել իրենց նախկին մի շարք ձեռնարկություններում, սակայն արևմտյան պատվիրակները մերժեցին։ Երկուստեք անհամաձայնության պայմաններում կոնֆերանսն ավարտվեց՝ չկայացնելով որևէ որոշում։
(6141) Դուրդա

(6141) Դուրդա (անգլ.՝ Durda), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1992 թվականի դեկտեմբերի 26-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 1,817809 ա. մ., առավելագույնը մոտենում է 1,5577 ա. մ. հեռավորության վրա և հեռանում 2,0779 ա. մ.։ Արեգակի շուրջ մեկ ամբողջական պտույտ է կատարում 895,2 երկրային օրվա ընթացքում, իր ուղեծրով շարժվելով միջինում 0,402144 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,46° անկյուն։
Դուրդա աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6141) Դուրդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այգեզարդի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Այգեզարդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դիմիտրի Տատանաշվիլի

Դիմիտրի Տատանաշվիլի (վրաց.՝ დიმიტრი ტატანაშვილი; հոկտեմբերի 19, 1983(1983-10-19), Թբիլիսի, Վրացական ԽՍՀ, ԽՍՀՄ), վրացի ֆուտբոլիստ։ Հանդես է գալիս «Դինամո» ակումբում որպես հարձակվող։


== Խաղային կարիերա ==
Դիմիտրին Թբիլիսիի «Օլիմպիկ» ակումբի սան է։ Նույն թիմում դեբյուտել է մեծ տարիքում։ Վրաստանի առաջնությունում հանդես է եկել «Սպարտակ Ցհինվալի», «Ամերի», «Մետալուրգ»,  «Դինամո» (Թբիլիսի), «Չիհուրա», «Զեստափոնի»և «Դինամո» (Բաթումի) ակումբներում։ 2010/11, 2011/12 և 2012/13 մրցաշրջանների հաղթող։ Կարողացել է արժանանալ 2005/06, 2006/07 և 2012/13 թվականների վրաստանի գավաթին։ Հաղթել է նաև Վրաստանի 2006/07, 2007/08, 2013/14 թվականների սուպերգավաթները։ Մասնակցել է Եվրոպայի լիգային։
2008 թվականից մինչև 2010 թվականը հանդես է եկել չեխական «Վիկտորիա» և «Կլադնո» ակումբներում։ 2010 թվականին տեղափոխվել է Ուկրաինա՝ հանդես գալով «Մետալուրգ» ակումբում։
2007 թվականի սեպտեմբերի12-ին դեբյուտել է Վրաստանի ազգային հավաքական։ Խաղը կայացել է Ադրբեջանի ընտրանու դեմ։ Դիմիտրին հավաքականում անցկացրել է ընդամենը 2 խաղ՝ դառնալով 1 գոլի հեղինակ։


== Արտաքին հղումներ ==
Պրոֆիլը transfermarkt.com կայքում(անգլ.)


== Ծանոթագրություններ ==
Դուշան Անջելկովիչ

Դուշան Անջելկովիչ (սերբ.՝ Душан Анђелковић; Dušan Anđelković, հունիսի 15, 1982(1982-06-15), Կրալևո, ՀՍՖՀ), սերբ ֆուտբոլիստ։ Խաղացել է պաշտպանի դիրքում։ Սերբիայի քառակի չեմպիոն և Սերբիայի գավաթակիր։


== Կարիերա ==


=== Ակումբային ===
«Սլոգա»Պրոֆեսիոնալ ֆուտբոլային կարիերան Դուշան Անջելկովիչը սկսել է 2001 թվականին «Սլոգա» ակումբում, որը հանդես էր գալիս Հարավսլավիայի առաջնության ցածր դիվիզիոններից մեկում։

«Ցրվենա Զդեզդա»2005 թվականին տեղափոխվել է «Ցրվենա Զվեզդա», որում երեք մրցաշրջանում անցկացրել է 50-ից ավելի հանդիպում, իսկ 2007 թվականին դարձել է Սերբիայի չեմպիոն։

«Քոջաելիսփոր»2008 թվականն անցկացրել է որպես թուրքական «Քոջաելիսփոր» ակումբի խաղացող, սակայն ֆինանսական ճգնաժամի պատճառով ակումբը սնանկացել է, դադարեցրել ֆուտբոլիստներին աշխատավարձ վճարել, ինչի հետևանքով պայմանագիրը խզելու խնդրանքով Դուշանը դիմել է ՖԻՖԱ-ին։

«Ռոստով»2009 թվականին տեղափոխվել է ռուսական «Ռոստով» ակումբ։ 2009 թվականի մրցաշրջանի արդյունքներով «Սպորտ-Էքսպրեսի» վարկածով Դուշանը ճանաչվել է Ռուսաստանի առաջնության լավագույն ձախ պաշտպան։

«Կրասնոդար»2011 թվականին խաղացողը եռամյա պայմանագիր է կնքել «Կրասնոդարի» հետ։

«Ցրվենա Զվեզդա»2014 թվականի դեկտեմբերի 29-ին Դուշան Անջելկովիչը պայմանագիր է կնքել «Ցրվենա Զվեզդայի» հետ։ Պայմանագիրը նախատեսված էր մինչև 2016 թվականի ամառ։ 2018 թվականի ապրիլին Անջելկովիչը հայտարարեց, որ այդ մրցաշրջանը լինելու է վերջինը իր կարիերայում։


=== Ազգային հավաքական ===
2007 թվականին Դուշան Անջելկովիչը մեկ հանդիպում է անցկացրել Սերբիայի ազգային հավաքականում՝ Եվրո-2008-ի որակավորման փուլի շրջանակներում մրցելով Ղազախստանի հավաքականի դեմ (նոյեմբերի 24, 1-0)։


== Նվաճումներ ==


=== Ակումբային ===
«Ցրվենա Զվեզդա» Ոսկի. Սերբիայի չեմպիոն (3)՝ 2006/07, 2015/16, 2017/18
 Ոսկի. Սերբիայի և Չեռնոգորիայի չեմպիոն (1)՝ 2005/06
Սերբիայի և Չեռնոգորիայի գավաթակիր՝ 2005/06
Սերբիայի գավաթակիր՝ 2006/07


=== Անհատական ===
 Ռուսաստան : Լավագույն ձախ պաշտպան (2009)


== Ծանոթագրություններ ==


== Արտաքին հղումներ ==
Կենսագրությունը և վիճակագրությունը Սերբիայի հավաքականի կայքում
Մեծավան (այլ կիրառումներ)

Մեծավան, կարող է վերաբերել՝

Մեծավան - գյուղ Հայաստանի Լոռու մարզում
Մեծավան - համայնք Լոռու մարզում
Մեծավան - գետ Լոռու մարզում
Պարամիրին

Պարամիրին (պորտ.՝ Paramirim), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա նահանգի հարավկենտրոնական մարզում։ Մտնում է Լիվրամենտու դու Բրումադուի գավառի կազմի մեջ։ Բնակչությունը կազմում է 26 245 մարդ՝ 2006 թվականի տվյալներով։ Գրավում է 1 115,641 կմ2 տարածք։ Բնակչության խտությունը՝ 17,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 35.282.036,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.879,20 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,643 (տվյալները՝ ՄԱԿ-ի զարգացման ծրագրի)։


== Ծանոթագրություններ ==